Ο **Πέτερι Γιόχανες Κόπονεν** (φινλανδικά: Petteri Johannes Koponen) (γενν. 13 Απριλίου 1988) είναι Φινλανδός πρώην επαγγελματίας καλαθοσφαιριστής, ο οποίος αγωνιζόταν ως πόιντ γκαρντ/σούτινγκ γκαρντ. Επιλέχθηκε ως η 30η συνολική επιλογή από τους Φιλαδέλφεια 76ερς στο NBA Ντραφτ του 2007, δίχως να αγωνιστεί στο NBA.

Σταδιοδρομία σε συλλόγους
-------------------------

### Τάπιολαν Χόνκα (2004–2008)

Ο πρώτος σύλλογος του Κόπονεν ήταν η Μάλμι Σούπερ-Κόρις, από την οποία στη συνέχεια εντάχθηκε σε έναν από τους κορυφαίους συλλόγους της Φινλανδίας, την Έσποο Χόνκα, τη σεζόν 2004–05. Υπό την καθοδήγηση του προπονητή Μιχαΐλο Παβίτσεβιτς εξελίχθηκε γρήγορα σε βασικό στέλεχος της ομάδας της Χόνκα που κατέκτησε το πρωτάθλημα Φινλανδίας το 2006-07. Κατά τη διάρκεια της σεζόν 2006–07, ο Κόπονεν είχε μέσο όρο 12,4 πόντους, 2,4 ριμπάουντ και 3,7 ασίστ ανά αγώνα.

Ο Κόπονεν έπαιξε στην ομάδα World All-Star στο Nike Hoop Summit το 2007. Κατέγραψε 7 πόντους και 6 ασίστ με μόνο ένα λάθος, παίζοντας συμπαίκτης με τον μελλοντικό σούπερ σταρ του NBA, Ντέρικ Ρόουζ.

Στις 14 Ιουλίου 2008, στον αγώνα του NBA Σάμερ Λιγκ εναντίον των Ουάσιγκτον Ουίζαρντς, ο Κόπονεν σημείωσε 19 πόντους, με 4 στα 6 τρίποντα.

### Βίρτους Μπολόνια (2008–2012)

Τον Αύγουστο του 2008, ο Κόπονεν υπέγραψε τετραετές συμβόλαιο με την ιταλική Βίρτους Μπολόνια.

### Χίμκι (2012–2016)

Στις 31 Μαΐου 2012, ο Κόπονεν υπέγραψε τριετές συμβόλαιο με τη ρωσική Χίμκι. Στις 27 Μαρτίου 2015, υπέγραψε νέο διετές συμβόλαιο με τη Χίμκι. Με τη Χίμκι κέρδισε το Eurocup 2014-15 και ονομάστηκε επίσης στην Πρώτη Ομάδα του της διοργάνωσης.

### Μπαρτσελόνα (2016–2018)

Στις 16 Αυγούστου 2016, ο Κόπονεν υπέγραψε τριετές συμβόλαιο με την ισπανική Μπαρτσελόνα. Ένα μήνα αργότερα, ενεπλάκη σε τροχαίο που του προξένησε τραυματισμό στο κεφάλι. Στις 29 Ιουνίου 2018, αποχώρησε από την ομάδα.

### Μπάγερν Μονάχου (2018-2020)

Στις 24 Ιουλίου 2018, ο Κόπονεν υπέγραψε συμβόλαιο τριετούς διάρκειας με τη γερμανική Μπάγερν Μονάχου.

### Παλακανέστρο Ρετζάνα (2021)

Στις 12 Ιανουαρίου 2021, υπέγραψε με την ιταλική Παλακανέστρο Ρετζάνα.

### Ελσίνκι Σίγκαλς (2021–2022)

Στις 13 Αυγούστου 2021, ο Κόπονεν επέστρεψε στη Φινλανδία, υπογράφοντας για την Ελσίνκι Σίγκαλς.

Εθνική ομάδα
------------

Ο Κόπονεν αγωνίστηκε με την Εθνική Φινλανδίας Κ20 στην Κατηγορία Β΄ του Ευρωπαϊκού Πρωταθλήματος Κ20 του 2006, οδηγώντας τη ομάδα στην τρίτη θέση χάνοντας, μόλις έναν αγώνα. Στη συνέχεια, προήχθη στην Εθνική Φινλανδίας ανδρών. Ένα από τα καλύτερα παιχνίδια του ήταν εναντίον της Εθνικής Λουξεμβούργου, όπου σημείωσε 19 πόντους και μοίρασε 7 ασίστ.

Ο Κόπονεν ήταν βασικός παίκτης της Φινλανδίας το καλοκαίρι του 2007. Η Φινλανδία κέρδισε μια θέση στην Κατηγορία Α΄, αφού συνέτριψε την Εθνική Ρουμανίας σε ένα καθοριστικό παιχνίδι με σκορ 111–61. Ο Κόπονεν είχε μέσο όρο 10,6 πόντους, 2,7 ασίστ, 1,7 ριμπάουντ και 1,3 κλέψιμο σε 21,3 λεπτά αγώνα με την εθνική ομάδα.

Συνολικά, με την Εθνική Φινλανδίας αγωνίστηκε στα Ευρωμπάσκετ του 2011, 2013, 2015, 2017 και 2022, καθώς και στο Παγκόσμιο Κύπελλο του 2014.

Παραπομπές
----------

1. ↑  Bayless, Koponen lead Blazers to Summer League win
2. ↑  Petteri Koponen Signs with Virtus Bologna
3. ↑  Petteri Koponen is a new BC Khimki player
4. ↑  Petteri Koponen extends with Khimki for two more years
5. ↑  Khimki Moscow Region pockets second Eurocup crown!
6. ↑  «2014-15 All-Eurocup first, second teams announced». Αρχειοθετήθηκε από το πρωτότυπο στις 11 Ιουλίου 2015. Ανακτήθηκε στις 20 Σεπτεμβρίου 2022.
7. ↑  «Petteri Koponen signed with Barcelona». EuroHoops. 16 Αυγούστου 2016. Ανακτήθηκε στις 19 Σεπτεμβρίου 2016.
8. ↑  «Petteri Koponen under observation following traffic accident». FC Barcelona. 19 Σεπτεμβρίου 2016. Ανακτήθηκε στις 19 Σεπτεμβρίου 2016.
9. ↑  «Agreement for the release of Vezenkov, Diagné and Koponen | FC Barcelona». *Μπαρτσελόνα*. 29 June 2018.. Ανακτήθηκε στις 30 June 2018.
10. ↑  «Bayern signs 3-point specialist Petteri Koponen». *FCB Basketball*. 24 Ιουλίου 2018. Ανακτήθηκε στις 25 Ιουλίου 2018.
11. ↑  «Petteri Koponen (ex-Bayern) is a newcomer at Reggio Emilia» (στα Αγγλικά). Eurobasket. 12 Ιανουαρίου 2021. Ανακτήθηκε στις 12 Ιανουαρίου 2021.
12. ↑  «Nyt se on virallista: Petteri Koponen saapuu Seagullsiin!». *helsinkiseagulls.com* (στα Φινλανδικά). 13 Αυγούστου 2021.
13. ↑  «Petteri Koponen - Player Profile - FIBA.basketball». *fiba.basketball*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πέτερι Κόπονεν** |

* Πέτερι Κόπονεν στο acb.com (ισπανικά)
* Πέτερι Κόπονεν στο euroleague.net
* Πέτερι Κόπονεν στο draftexpress.com
* Πέτερι Κόπονεν Αρχειοθετήθηκε 2015-11-14 στο Wayback Machine. στο fiba.com
* Πέτερι Κόπονεν Αρχειοθετήθηκε 2022-02-05 στο Wayback Machine. στο legabasket.it (ιταλικά)
* Πέτερι Κόπονεν στο Twitter